text: Анализаторите прогнозират, че рекордът ще бъде надминат утре, на киберпонеделника, когато потребителите ще похарчат 9.4 млрд. долара. Националната федерация на търговците на дребно в САЩ очаква 69 милиона потребители да се възползват от разпродажбите в интернет утре.
  Тълпите, които традиционно изпълват търговските центрове на черния петък, намаляват, тъй като все повече хора предпочитат да издирват изгодни покупки през смартфоните или компютрите си. Продажбите във физическите магазини в петък са намалели с 6.2%, сочат първоначални данни на "ШопърТрак".
  Онлайн продажбите в Деня на благодарността са достигнали рекордните 4.4 млрд. долара, което е повишение с 20 на сто спрямо миналата година. Близо половината от тези покупки са направени през мобилни устройства.